Micron Technology

1978–1999

Micron tika dibināts Boisisitijā, Aidaho, 1978. gadā. To dibināja Vords Parkinsons, Džo Parkinsons, Dennis Vilsons un Dags Pitmans, kā pusvadītāju dizaina konsultāciju uzņēmumu. Jaunuzņēmuma finansējumu nodrošināja vietējie Aidaho biznesmeņi Toms Nikolsons, Allens Nobls, Rūdolfs Nelsons un Rons Jenkī. Vēlāk uzņēmums saņēma finansējumu arī no Aidaho miljardiera Džona Ričarda Simplota, kurš līdzekļus ieguva kartupeļu biznesā. 1981. gadā, pirmā ražotne ("Fab 1") ar 50000 m2 vietas tika pabeigta un Micron sāka ražot 64K DRAM čipus. Otrā ražotne tika pabeigta 1984. gada beigās, lai ražotu 256K DRAM čipus.
1994. gadā, dibinātājs Joe Parkinsons atvaļinājās no izpilddirektora amata un Stīvs Epltons pārņēma kā priekšsēdētājs, vadītājs un izpilddirektors.
ZEOS International, Micron Computer un Micron Custom Manufacturing Services (MCMS) apvienojās 1996. gadā, lai kļūtu par Micron Electronics.
1997. gadā, Micron Technology iegādājās NetFrame Systems Incorporated. Ar šo darījumu uzņēmums mēģināja iekļūt vidējās klases serveru industrijā.

2000–mūsdienas

2002. gadā, ASV Tieslietu departaments uzsāka pārbaudi DRAM ražotāju aktivitātēs. ASV datoru ražotāji, ieskaitot Dell un Gateway, apgalvoja, ka paaugstinātās DRAM cenas radīja zaudētus ieņēmumus un kavēja efektivitāti tirgū. Līdz šim, pieci ražotāji ir atzinuši savu iesaisti internacionālā cenu sarunāšanas skandālā. Šie ražotāji ir, Hynix, Infineon, Micron Technology, Samsung un Elpida. Micron Technology netika sodīts tā iesaistē, jo uzņēmums sadarbojās ar izmeklētājiem.
2005. gadā, Micron un Intel paziņoja to vienošanos par jauna kopuzņēmuma dibināšanu, IM Flash Technologies Lehi, Jūtas štatā. Kopuzņēmums ražotu NAND zibatmiņu abiem uzņēmumiem.
2006. gadā, Micron tika piešķirta imunitāte apmaiņā pret sadarbību ar varas iestādēm cenu sarunāšanas lietā pret četriem citiem ražotājiem.
2007. gada jūnijā, Stīvs Epltons nodeva vadītāja amatu Markam Durkanam.
Micron, 2008. gada martā, izveidoja Aptina Imaging, kas bija Micron CMOS attēlu sensoru divīzija (pašlaik daļa no ON Semiconductor). Aptina Imaging tika daļēji pārdota grupai, kurā atrodas arī TPG un Riverwood Capital, un 2009. gada jūlijā kļuva par neatkarīgu, privātu uzņēmumu. Micron kļuva par daļēju uzņēmuma īpašnieku.
2008. gada 9. oktobrī, Micron paziņoja par tā atmiņas darbību restrukturizāciju ar plāniem samazināt tā darbaspēku par aptuveni 15 procentiem. Lielākā daļa darbinieku tika atlaisti uzņēmuma galvenajā mītnē Boisisitijā. 12. oktobrī, uzņēmums paziņoja par Qimonda akciju iegādi uzņēmumā Inotera technologies par 400 miljoniem dolāru.
Micron, 2009. gadā 23. februārī, paziņoja par tā 200 mm mikroshēmu ražošanas izbeigšanu tā Boisisitijas ražotnē, kam sekotu vēl 2000 atlaistu darbinieku. 2009. gada maijā, uzņēmums iegādājās FLCOS mikro displeju uzņēmumu Displaytech.
Micron, 2010. gadā 10. februārī, piekrita iegādāties zibatmiņas-čipu ražotāju Numonyx par aptuveni 1,27 miljardiem dolāru. Micron izsniegs 140 miljonus akciju Numonyx investoriem: Intel Corporation, STMicroelectronics un Francisco Partners.
2011. gada aprīlī, Micron un Intel atvēra otro kopuzņēmumu, NAND zibatmiņas ražotni, IM Flash Singapore, Singapūrā.
2012. gada 3. februārī, izpilddirektors, Stīvs Epltons, nomira mazā Lancair lidmašīnas avārijā, Boisisitijā, Aidaho. Tā laika Micron vadītājs, Marks Durkans, nomainīja Epltonu kā izpilddirektoru īsi pēc avārijas.
2012. gada 23. februārī, Micron Technology kļuva par lielāko Inotera Memories akciju turētāju, kas ir nozīmīgs DRAM (dinamiskā brīvpiekļuves atmiņa) ražotājs Taivānā.
Micron un Intel paziņoja 2012. gada 28. februārī, ka viņi paplašinās savu NAND zibatmiņas kopuzņēmuma vienošanos, lai palielinātu kopuzņēmuma stabilitāti un efektivitāti. Intel pārdotu savu daļu akciju iekš IM Flash Singapore, kopā ar savu daļu IM Flash Technologies inventāra, kas atrodās Micron ražotnē Virdžīnijā. Tā rezultātā, IM Flash Singapore pilnībā piederēja Micron un kļuva par ceturto ražotni Singapūrā.
2012. gada 2. jūlijā, Micron paziņoja, ka viņi iegādāsies par 2.5 miljardiem dolāru bankrotējušo Elpida Memory, kā arī 24% akciju (papildus 65% iegūtiem caur Elpida) Rexchip Electronics no Powerchip. Šī rīcība ir dubultojusi Micron atmiņas tirgus daļu līdz 24%. Kips Bedards no Micron ir teicis, ka šāda rīcība atstāj tikai viņa uzņēmumu un divas Dienvidkorejas firmas kā nopietnus DRAM ražotājus un bez papildus produktiem tirgū, vairs nebūtu nekāda pārprodukcija, kamēr izaugsme mobilajā, tīkla un serveru tirgos turpinātu izaugsmi nākotnē.
Micron publiski izziņoja, ka tas līdz 2014. gada augustam samazinās savu pasaules darbaspēku par 5%, kas skartu aptuveni 1500 darbiniekus.
2014. gada 7. janvārī, Micron paziņoja "ieņēmumi fiskālā 2014. gada pirmajā ceturksnī bija 4,04 miljardi dolāru un bija 42 procentus augstāki salīdzinot ar fiskālā 2013. gada ceturto ceturksni un 120 procentus augstāki salīdzinot ar fiskālā 2013. gada pirmo ceturksni".
2014. gada 20. janvārī, (mazāk nekā 4 gadus pēc Numonyx iegādes, 1000 darbinieki Itālijā), Micron paziņoja par 40% tā Itālijas darbinieku atlaišanu (419 darbinieki, gandrīz viena trešdaļa no kopējā paziņotā skaita).
2015. gada 28. jūlijā, Micron un Intel paziņoja 3D XPoint.
2015. gada 2. oktobrī, Micron iegādājās Tidal Systems, pusvadītāju disku kontrolieru ražotāju un izstrādātāju.
Micron 2016. gada februārī paziņoja 3D NAND ražošanas paātrināšanu un 3D NAND tehnoloģijas pieejamību gan 2 bitu uz šūnu zibatmiņas (MLC), gan arī trīs bitu uz šūnu (TLC) 3D zibatmiņu.

Produkti

Micron ražo DRAM atmiņas komponentes un moduļus, ieskaitot SDRAM, DDR SDRAM, DDR2 SDRAM, DDR3 SDRAM, DDR4 SDRAM, LPDRAM, RLDRAM, PSRAM, un multi-čipu pakas. Micron ražo arī NAND, pārvaldīto NAND un NOR zibatmiņu, kā arī pusvadītāju diskus. Lexar un Crucial ir vieni no populārākajiem zīmoliem, kurus Micron izmanto, lai izplatītu preces.
2009. gada beigās, uzņēmums pirmais paziņoja pusvadītāju disku (SSD), kas izmanto 6 Gbit/s SATA interfeisu.